stanford-oval/wikipedia huggingface dataset:
הברודס
הערות שוליים

↑  קתדרלת נורוויץ' לדוגמה כרתה לבדה כ-320,000 טון כבול בשנה מהאזור.
| הפארקים הלאומיים של הממלכה המאוחדת |
| --- | --- | --- |
| אנגליה | אזור הפסגות (1951) • אזור האגמים (1951) • דארטמור (1951) • צפון יורק מורס (1952) • יורקשייר דיילס (1954) • אקסמור (1954) • נורת'מברלנד (1956) • הברודס (1988) • ניו פורסט (2005) • הדאונס הדרומיים (2010) |  |
| ויילס | סנודוניה (1951) • חופי פמברוקשייר (1952) • ברקון ביקונס (1957) |  |
| סקוטלנד | לוך לומונד והטרוסכס (2002) • הקיירנגורמס (2003) |  |
| --- | --- |
בקרת זהויות :  GND: 4354659-6  SUDOC: 055330088  VIAF: 315149443   WorldCat (עם VIAF): 315149443
דניאל חבולסון

| --- | --- |

 לידה:  21 בנובמבר 1819 (יוליאני) וילנה, האימפריה הרוסית 
 פטירה:  23 במרץ 1911 (בגיל 91) סנקט פטרבורג, האימפריה הרוסית 
 מדינה:  האימפריה הרוסית 
 מקום קבורה:  בית עלמין סמולנסקי 
 מקום לימודים:  אוניברסיטת ורוצלב 
 שפות היצירה:  רוסית 
 צאצאים:  אורסט דנילוביץ חוולסון, בפסקה זו רשומה אחת נוספת שטרם תורגמה 
 פרסים והוקרה:  מסדר סטניסלב הקדוש, דרגה 3  מסדר סטניסלב הקדוש, דרגה 1  עיטור  אנה הקדושה,  דרגה ראשונה  Medal In memory of Nikolay I  עיטור  ולדימיר הקדוש, דרגה 3  Order of Saint Anna, 2nd class with crown  מדליה לזכר אלכסנדר השלישי  בפסקה זו רשומה אחת נוספת שטרם תורגמה 
 חתימה:   
 
דניאל (דניאיל) אברמוביץ' חְבוֹלסוֹן (בתעתיק ארכאי: חוואָלסאָן; בכתב רוסי: Даниил Авраамович (Абрамович) Хвольсон;‏ 3 בדצמבר 1819, וילנה, האימפריה הרוסית – 23 במרץ 1911, סנקט פטרבורג) היה מזרחן, היסטוריון, בלשן וחוקר מקרא רוסי. יהודי מומר.
קורות חיים

נולד בווילנה למשפחה יהודית. קיבל חינוך יהודי מסורתי בחדר ובישיבה. מאוחר יותר למד בכוחות עצמו רוסית, גרמנית וצרפתית. ב-1841 הגיע לברסלאו, והצליח להתקבל לאוניברסיטה, שם התמחה בשפות שמיות, ובייחוד בערבית. ב-1850 קיבל תואר דוקטור באוניברסיטת לייפציג. לאחר חזרתו לרוסיה התנצר, והתקבל ב-1855 כמרצה באוניברסיטת סנקט פטרבורג. ב-1858 החל ללמד גם באקדמיה הגבוהה של הכנסייה הרוסית הפרבוסלבית.
יחסו לעניינים יהודיים

על אף שהמיר את דתו, חבולסון נשאר מעורב בעניינים יהודיים במשך כל ימי חייו. הוא העניק בביתו מקלט ליהודים שלא הורשו להתגורר מחוץ לתחום המושב והתרועע עם אנשי רוח יהודים. כך, למשל, כותב נחום סוקולוב במאמרו על הצנזורים השונים של עיתון "הצפירה":
הרביתי לישא וליתן בזה (כלומר בטעויות בתרגומיו של הצנזור) עם הפרופ' דניאל חבולסון, אשר גם המנוח הרחז"ס (חיים זליג סלונימסקי) גם אני עוד יותר היינו קשורים אליו בחבלי ידידות במשך שנים רבות, והוא העיד בתור מומחה על השיבושים (בתרגום). הוא היה קורא את "הצפירה" מיום צאתה ועד קץ ימיו הוא.
במספר מקרים של עלילות הדם העיד חבולסון בתור מומחה, ושלל כל אפשרות של רצח פולחני על ידי יהודים. כך, הוא השתתף בוועדת בדיקה שמונתה על ידי השלטונות בעקבות עלילת הדם בסראטוב ב-1857. כתוצאה מעבודתו בוועדה זו אף פרסם ספר ברוסית, המתאר את תולדות עלילות הדם בימי הביניים. גם בזמן עלילת הדם בסצ'חרה ("משפט כותאיסי") ב-1878 יצא בביקורת חריפה כנגד החשדות.
מסופר כי את הספר בגנות עלילות הדם שלח לידיד נעוריו הרב יצחק אלחנן ספקטור. למרות כעסו של הרב על חברו שהתנצר, הודה לו הרב וחתם במילים: "כי לכך נוצרת". חבולסון השיב: "ועכשיו שנוצרתי, כאלו לא נוצרתי".[דרוש מקור]
כמו כן, הוא כתב מספר מאמרים שנועדו להגן על היהודים מהאשמות שונות שהופנו כלפיהם. כך, במספר מאמרים התמודד כנגד הטענה לפיה היהדות התלמודית דוגלת בחוסר סובלנות דתית, וכן כנגד הטענה בדבר הסתגרותה של היהדות. במאמר נוסף, הוא טען שלאמיתו של דבר מתנגדיו העיקריים של ישו לא היו הפרושים - מייסדיה של היהדות הרבנית, אלא דווקא הצדוקים. בהמשך לכך הוא טען כי צליבתו של ישו נעשתה בניגוד לחוק העברי, ולכן אין להאשים את היהודים במותו.
עבודות

חבולסון פרסם מספר רב של עבודות בתחומים של ארכאולוגיה מקראית, בלשנות שמית והיסטוריה של המזרח הקדום.
הוא היה חבר בוועדה שתרגמה את התנ"ך לרוסית, תרגום שקיבל את אישור הכנסייה.
כתביו שתורגמו לעברית

מאמר התמוז: יכלכל דרישה בהוראת שם המקרא תמוז / חבר בשפת גרמנית מאת ד’ חוואלסאהן; והוכן עתה בשפת עברית ובהוספת איזה הערות מאתי איש ח"י גורלאנד, ליק: דפוס רודאלף זובערט, תרכ"ד.
שריד ופליט: מתרגום עברי ישן לספר הראשון מספרי החשמונאים / י"ל על פי כתב יד משנת 1160-1180 לערך על ידי ד. חוואלזאהן, [ברלין: מקיצי נרדמים, תרנ"ה].
דניאל חוואלסאן, ראשית מעשה הדפוס בישראל (תרגם משפת רוסיה עם הערות ונוספות מאת המחבר, משה אלעזר אייזנשטדט), ורשה: לעווינסקי, תרנ"ז-1897. (מהדורה נוספת: תל אביב: י. רובינזון, תשמ"ד-1984.)
לקריאה נוספת

ש"ל ציטרון, מאחורי הפרגוד: מומרים, בוגדים, מתכחשים, א, וילנה: צ' מץ, 1923. פרק I: דניאל אבראמוביטש חוואלסון עמ' 7–34.
הערות שוליים

↑  פרפרזה על הציטוט מתלמוד בבלי, מסכת בבא מציעא, דף פ"ה, עמוד א', בלשון נצרות, במקום לשון יצירה.
↑  בפרפרזה על תפילתו של רבא המובאת בתלמוד בבלי, מסכת ברכות, דף י"ז, עמוד א'.
| --- | --- |
בקרת זהויות :  NLI: 987007263605805171  PLWABN: 9810635142305606  BIBSYS: 96004498  BnF: cb10096463g (data)  CiNii: DA01481210  GND: 118049240  ISNI: 0000 0001 0868 0707  LCCN: n86068493  NKC: mzk2007417463  NTA: 074670328  RERO: 02-A027334962  RSL: 000057571  SUDOC: 079318983  VcBA: 495/19957  VIAF: 8174730   WorldCat (עם VIAF): 8174730
הדיוויזיה הרביעית (קנדה)

| --- | --- |

סמל הדיוויזיה
 פרטים
 מדינה:  קנדה קנדה
 שיוך:   צבא קנדה
 סוג:  דיוויזיה
 בסיס האם:  טורונטו 
 אירועים ותאריכים
 תקופת הפעילות:  1916 1940 2013 – 1919 1946 קיימת (כ־3 שנים)
 מלחמות:  מלחמת העולם הראשונה   מלחמת העולם השנייה
 פיקוד
 מפקדים
 
הדיוויזיה הרביעית של הצבא הקנדי הייתה דיוויזיה קנדית שפעלה במלחמת העולם הראשונה ובמלחמת העולם השנייה. החל משנת 1916 אימצה הדיוויזיה כסימן שלה כתם מבנה ייחודי בצבע ירוק. בשנת 2013 הוכרז שהגזרה המרכזית של הכוחות תסומן מחדש כדיוויזיה הקנדית הרביעית. כיום היא אחראית על פעולות הצבא הקנדי במחוז הקנדי של אונטריו ומרכזה ב- Denison Armory בטורונטו.
מלחמת העולם הראשונה

הדיוויזיה הקנדית הרביעית הוקמה בבריטניה באפריל 1916 ממספר יחידות קיימות ואחרות שהיו אמורות להגיע זמן קצר לאחר מכן. בפיקודו של מייג'ור גנרל דייוויד ווטסון, הדיוויזיה יצאה לצרפת באוגוסט אותה שנה, שם שירתה בחזית המערבית הן בצרפת והן בפלנדריה עד ליום שביתת הנשק. הדיוויזיה הקנדית הרביעית הייתה חלק מהקורפוס הקנדי בקרב רכס וימי, אשר תקף והביס את הגרמנים, והרחיק אותם מהרכס. כתוצאה מכך, הקנדים נודעו כמאסטרים של לוחמה התקפית וככוח לוחם מובחר.
בקרב רכס וימי באפריל 1917, הדיוויזיה הקנדית הרביעית קיבלה את התפקיד לכבוש את גבעה 145, הגבעה הגבוהה והחשובה ביותר של רכס וימי. עם זאת, כאשר ניסו לכבוש את הגבעה, הפריעו להם אש מה"פצעון", שהיה הגובה הבולט השני ברכס וימי. כדי לכבוש את גבעה 145, כוחות שהיו אמורים לתקוף את הפצעון נפרסו מחדש וכבשו את גבעה 145.
מלחמת העולם השנייה > הדיוויזיה הקנדית הרביעית (משוריינת).

הדיוויזיה הקנדית הרביעית (המשוריינת) הוקמה במהלך מלחמת העולם השנייה על ידי הפיכתה של דיוויזיית הרגלים הקנדית הרביעית בתחילת 1942 בקנדה. הדיוויזיה המשיכה מעבר לים ב-1942, כששתי השיירות העיקריות שלה הגיעו לבריטניה באוגוסט ובאוקטובר.
הדיוויזיה בילתה כמעט שנתיים באימונים בבריטניה לפני שעברה לנורמנדי ביולי 1944. בממלכה המאוחדת היא השתתפה במשחקי מלחמה יחד עם דיוויזיית השריון הפולנית הראשונה, ולאחר מכן נלחמה בצרפת, בארצות השפלה ובגרמניה; שתי הדיוויזיות הלכו בדרכים קרובות מאוד. הדיוויזיה השתתפה בשלבים המאוחרים יותר של הקרב על נורמנדי בכיס פאלז, ההתקדמות מנורמנדי ובילתה כמעט חודשיים בפעילות בכיס ברסקנס וכן במבצע פסיון. הדיוויזיה לחמה בחורף בהולנד והשתתפה בהתקדמות הסופית ברחבי צפון גרמניה.
מלחמת העולם השנייה > דייוויד ויויאן קארי

דייוויד ויויאן קארי קיבל את עיטור צלב ויקטוריה על פעולותיו בפיקוד על קבוצת קרב של טנקים מרגימנט דרום אלברטה, ארטילריה וחיל רגלים של ה-Argyll ו-Sutherland Highlanders של קנדה בסנט למברט-סור-דיבס, במהלך הפעולות לסגירת פער פאלז. זה היה צלב ויקטוריה היחיד שהוענק לחייל קנדי במהלך המערכה בנורמנדי (מ-6 ביוני 1944 עד סוף אוגוסט 1944), והיחיד שהוענק אי פעם לחייל בחיל השריון המלכותי הקנדי.
קארי בן ה-32 היה מייג'ור ברגימנט דרום אלברטה. במהלך קרב פאלז, נורמנדי, בין 18–20 באוגוסט 1944, פיקד קארי על כוח מעורב קטן של טנקים, תותחי נ"ט מתנייעים וחי"ר אשר קיבלו הוראה לנתק את אחד מנתיבי ההימלטות העיקריים של הגרמנים.
לאחר שקארי הוביל את המתקפה על הכפר סנט למברט-סור-דייב ותפס עמדה בתוכו, הוא הדף התקפות אויב חוזרות ונשנות במהלך היממה וחצי שלמחרת. למרות האבדות הרבות, הפיקוד של מייג'ור קארי השמיד שבעה טנקי אויב, 12 תותחי 88 מ"מ ו-40 כלי רכב, מה שהוביל למותם של 300 חיילים גרמנים, 500 פצועים ו-1,100 שבויים. לשרידי שתי ארמיות גרמניות נמנעה נתיב מילוט.
מלחמת העולם השנייה > גלריה

חברי הדיוויזיה הקנדית (המשוריינת) הרביעית מדגימים את השימוש ביורקי להבות על פני תעלה, Maldegem, אוקטובר 1944.
משוריינים בעיירת הגבול הבלגית-הולנדית Putte‏ - 11 באוקטובר 1944
מייג'ור דייוויד ו' קארי (עם אקדח), מקבל את כניעת החיילים הגרמנים בסנט למברט-סור-דייב, צרפת, 19 באוגוסט 1944. תמונה זו לוכדת את הפעולות שהובילו להענקת צלב ויקטוריה
קנדים נכנסים לברגן-אופ-זום, תחילת נובמבר 1944
אנדרטת המלחמה ב-Moerbrugge
שלט על אנדרטת מלחמת העולם השנייה ב-Moerbrugge
אזור מרכז כוחות הקרקע והפעלה מחדש של 2013

ה-LFCA נוצר ב-1 בספטמבר 1991, ולקח את הפיקוד על מה שהיה בעבר אזור מיליציה מרכזית ויחידות צבא של הכוח הסדיר באונטריו מאזור צפון לייקהד ועד לגבול עם קוויבק. באותה נקודת זמן, ששת מחוזות המיליציה הכפופים אורגנו מחדש לארבעה: מחוז צפון אונטריו, מחוז לונדון, מחוז טורונטו ומחוז אוטווה, כל אחד מהם בחישוב חטיבה של חיילי מיליציה ומספר קטן של מטה תמיכה קבוע. מאוחר יותר באותו עשור, ב-1997, שוב אורגנו ארבעת מחוזות כוח המילואים לשלוש קבוצות חטיבות.
בזמן יצירתו בתחילת שנות ה-90, הוא שוכן בשטח הבסיס הקודם ולאחר מכן הועבר בסביבות 1993 למגדל המשרדים Place Nouveau ברחוב יונג מצפון לשדרת פינץ'; זה היה שנוי במחלוקת שכן משרדיו של מפקד האזור, מייג'ור-גנרל בריאן ורנון, שופצו בפאר, ומשכו ביקורת פוליטית ותשומת לב מהמבקר הכללי של קנדה.
בשנת 2013, ה-LFCA שונה ל"דיוויזיה הקנדית הרביעית". עם שינוי השם הזה, זכה המערך גם לחלק המזהה והשושלת ההיסטורית של הדיוויזיה שלחמה בשתי מלחמות העולם.
הערות שוליים

↑  "www.canadiansoldiers.com". canadiansoldiers.com.
↑  M.Dorosh (24 ביולי 2013). "CSC: Clarification on the Canadian Army's Historic Insignia Announcement". canadiansoldierscom.blogspot.ca. {{cite web}}:  (עזרה)
↑  Official LFCA-JTFC Web Site
↑  Honey, K., (9 April 2002).
↑  "Domestic Military Organization 1900–1999". Canadian Soldiers.com. 22 בפברואר 2013. {{cite web}}:  (עזרה)
↑  "Restoring the Canadian Army's historical identity". Department of National Defence. אורכב מ-המקור ב-14 ביולי 2013. נבדק ב-9 ביולי 2013. {{cite web}}:  (עזרה)
| --- | --- |
בקרת זהויות :  ISNI: 0000 0004 4650 1505
הון

ערך זה עוסק במכלול נכסים כלכליים. אם התכוונתם למשמעות אחרת, ראו .
הון (בלעז: קפיטל; באנגלית: Capital) הוא מכלול הנכסים העומדים לרשותו של אדם או ישות כלכלית כלשהי, שיש בהם כדי לשמש ליצירת מוצר או הכנסה. המונח הון נמצא בשימוש רווח בתחומי הכלכלה, הפיננסים והחשבונאות, והגדרתו המדויקת משתנה על פי התחום וההקשר.
כלכלה

כיום, על פי רוב, מתייחס המושג הון בתחום הכלכלי לכסף או גילום אחר שלו, המשמש או עשוי לשמש את גוף לצורך פעולה עסקית או פיננסית כלשהי. אולם בתורת הכלכלה הקלאסית, התייחס המושג בעיקר לציוד, מבנים ומכונות המשמשים בהליך ייצור של מוצרים בידי יצרנים. על פי התאוריה הכלכלית הקלאסית, ההון הוא אחד משלושה גורמי ייצור (בצד אדמה ועבודה). בהגדרה זו, ההון הוא אותו מרכיב בגורמי הייצור שנוצר בידי האדם לשמשו בתהליך הייצור, בצד מה שניתן לו על ידי הטבע (גורם הייצור "אדמה") ויגיע-כפיו כשלעצמו (גורם הייצור "עבודה"). כל השלושה יחד הם מרכיבים חיוניים בתהליך הייצור הכלכלי. הגדרה זו היא של הכלכלן הקלאסי בן המאה ה-19 דייוויד ריקרדו, והיא רווחת בין כלכלנים מאסכולה זו ונגזרותיה.
קרל מרקס, אבי התורה המרקסיסטית, עסק רבות בהון בהגותו הכלכלית, והקדיש לו את אחד מחיבוריו החשובים ביותר – הקפיטל (שמשמעותו "ההון"). מרקס אימץ את הגדרותיו של ריקרדו בשינוי שם והגדרה קלים, אך הפיק מההגדרה משמעות שונה לחלוטין. מרקס הבחין בין "הון קבוע" (או "הון נח") המתייחס להשקעה בנכסים קבועים כמו הקמת מפעל, רכישת ציוד ומכונות, קניית חומרי גלם, דלק, וכדומה, ו"הון משתנה" (או "הון נע") שהוא חלק ההון המושקע בשכירת פועלים, תשלום משכורותיהם, וכדומה. מכאן הגיע למסקנות מרחיקות לכת לגבי העוולות בהתפלגות ההכנסות מההון הנהוגות בשיטה הקפיטליסטית.
פיננסים ושוק ההון

כיום, בשימוש הנפוץ, עוסק המושג הון באספקטים הפיננסיים של המונח. הגורמים הפעילים בשוק ההון – שהם בעיקרם הבורסה לניירות ערך, הבנקים, קרנות הנאמנות ושאר מוסדות פיננסיים, וכן ברוקרים ומשקיעים – נוהגים לכלול בהגדרת הון את האלמנטים המשמשים והנסחרים בשוק ההון – ניירות ערך (מניות, אג"ח, אופציות) ואמצעי תשלום למיניהם. האספקטים הפיזיים של הון – כגון מבנים ומכונות, שתפסו מקום מרכזי בחשיבתם של ריקרדו וכלכלנים אחרים לגבי הון, אינם לפיכך בהגדרה זו, שכן הם אינם אלמנטים הנסחרים בשוק ההון. למעשה, על פי ההגדרה הכלכלית הקלאסית, שוק ההון אינו עוסק באמת בסחר בהון, אלא בגיוס המשאבים הפיננסיים הנדרשים לצורכי אותן השקעות בהון הנדרשות במגזר .
חשבונאות

החשבונאות, העוסקת ברישום והפקת דו"חות של הפעילות הפיננסית בעסקים ותאגידים, מתעניינת פחות בסוג ההון – פיזי או פיננסי – ויותר במקור ההון. ברשות הפירמה נכסים רבים, פיזיים ופיננסיים, המשמשים אותה בפעילותה הכלכלית; אך מתוך שוויו הכספי של סך הנכסים, אומדת החשבונאות את חלקו שהוא "הון עצמי" (או הון בעלים), לעומת חלקו שהוא התחייבויות (או הון הלוואות), כלומר נמצא בידי הפירמה לשימושה באופן ארעי עד מועד פרעונו, ועל כן אינו חלק מהון הבעלים של הפירמה. מכאן שעל פי החשבונאות, ניתן לאמוד את הונו של עסק, תאגיד, ואפילו אדם, כסך נכסיו בניכוי סך התחייבויותיו. אומדן זה נותן למעשה את ההון העצמי, או השווי נטו.
הון אנושי ואינטלקטואלי

שימוש מודרני נוסף במונח הון הוא בהקשר של הון אנושי. זהו שימוש שאול בזרם הנאו-קלאסי המודרני, שכן בתאוריה הכלכלית הקלאסית ההון האנושי מוגדר בגורם הייצור "עבודה" ולא בגורם הייצור "הון". הגדרת חלק מגורם הייצור עבודה כ"הון אנושי" אומרת שלמעשה כמו הון פיזי, זהו משאב שניתן להשקיע בהגדלתו והשבחתו לצורך הגדלת התשואה שבשימוש בו, באמצעות השכלה, הכשרה מקצועית וכדומה. המושג "הון אנושי" מבדיל בין עבודה כ"יגיע כפיים" במובן הקלאסי, לעבודה במובנה היום המושתתת רבות על ידע. באופן דומה, יש המדברים על "הון אינטלקטואלי", כמושג במשמעות קרובה לקניין רוחני.
ראו גם

הון תרבותי
הון אנושי
הון חברתי
דריק ג'ונס

| --- | --- |

ג'ונס בשנת 2022
 לידה:  15 בפברואר 1997 (בן 27) צ'סטר, פנסילבניה, ארצות הברית
 עמדה:  סמול פורוורד
 גובה:  1.98 מטרים
 מספר:  55
 מכללה:  אוניברסיטת נבדה בלאס וגאס
 דראפט:  לא נבחר, 2016
 קבוצות כשחקן
 2016–2017 2016–2017 2017–2020 2017–2018 2020–2021 2021–2023 2023–:  פיניקס סאנס ←נורת'רן אריזונה סאנס מיאמי היט ←סו פולס סקייפורס פורטלנד טרייל בלייזרס שיקגו בולס דאלאס מאבריקס
 הישגים כשחקן
 זכייה בתחרות ההטבעות של ה-NBA‏ (2020)
דריק לברנט ג'ונס הבן (באנגלית: .Derrick Labrent Jones Jr; נולד ב-15 בפברואר 1997) הוא כדורסלן אמריקאי המשחק בקבוצת לוס אנג'לס קליפרס מליגת ה-NBA, בעמדת הסמול פורוורד.
קריירת תיכונים ומכללות

ג'ונס נולד בעיר צ'סטר שבפנסילבניה, ולמד ב"תיכון ארכיבישוף ג'ון קארול" אשר בפילדלפיה הסמוכה. בשנתו האחרונה בקבוצת הכדורסל של התיכון קלע 19.2 נקודות בממוצע למשחק, ובסיומה זכה בתואר שחקן התיכונים המצטיין של פנסילבניה (Pennsylvania Mr. Basketball).
בשנת 2015 החל ללמוד באוניברסיטת נבדה בלאס וגאס (UNLV). בעונתו היחידה בקבוצת הכדורסל של האוניברסיטה, במהלכה שיתף פעולה עם פטריק מקאו, רשם ממוצעים של 11.5 נקודות ו-4.5 ריבאונדים למשחק. ב-26 בפברואר 2016 נקבע כי מבחן הקבלה לאוניברסיטה של ג'ונס (ACT) נפסל, ועל כן לא היה רשאי להמשיך ללמוד באוניברסיטה או לשחק בקבוצת הכדורסל שלה. בסיום אותה עונה עזב את UNLV והעמיד את עצמו לבחירה בדראפט ה-NBA.
קריירה מקצועית > פיניקס סאנס

לאחר שלא נבחר על ידי אף קבוצה בדראפט ה-NBA‏ 2016, הצטרף ג'ונס למחנה האימונים של פיניקס סאנס לקראת עונת 2016/2017, ולאחר שהרשים את ראשי הסאנס זכה לחוזה בקבוצה. ב-2 בפברואר 2017 נבחר להשתתף בתחרות ההטבעות של ה-NBA, על אף ששותף עד אז בכ-10 דקות משחק בליגה בסך הכול, וקלע 3 נקודות בלבד. במשחק האחרון שלפני סוף-שבוע האולסטאר, מול לוס אנג'לס לייקרס, הטביע ג'ונס לראשונה במשחק NBA. בתחרות עצמה הפסיד בשלב הגמר מול הזוכה גלן רובינסון השלישי. לאורך אותה עונה קלע 5.3 נקודות בממוצע למשחק ב-32 משחקיו פיניקס, ו-14.5 נקודות למשחק ב-19 משחקיו עבור קבוצת הבת שלה מליגת הפיתוח – נורת'רן אריזונה סאנס. ב-7 בדצמבר 2017, לאחר שישה משחקים בעונת 2017/2018, שוחרר מהקבוצה.
קריירה מקצועית > מיאמי היט

ב-31 בדצמבר 2017 חתם על חוזה כפול במיאמי היט ובקבוצת הבת שלה, סו פולס סקייפורס. לאחר שהציג יכולת טובה בסקייפורס – עם ממוצעים של 19.9 נקודות ו-7.8 ריבאונדים למשחק – חתם ג'ונס ביולי 2018 על חוזה NBA סטנדרטי לשתי עונות במיאמי. בעונת 2018/2019 זכה לראשונה למקום קבוע ברוטציית הקבוצה, ותרם 7.0 נקודות ו-4.0 ריבאונדים בממוצע למשחק. בעונת 2019/2020 השתתף ג'ונס בפעם השנייה בקריירה בתחרות ההטבעות, ואף זכה בה לאחר שגבר על ארון גורדון בסיבוב הגמר. בפלייאוף 2020 העפיל עם מיאמי למעמד גמר ה-NBA, אולם קבוצתו הפסידה מול לוס אנג'לס לייקרס בתוצאה 2–4.
קריירה מקצועית > פורטלנד טרייל בלייזרס

לקראת עונת 2020/2021 חתם ג'ונס על חוזה בקבוצת פורטלנד טרייל בלייזרס.
קריירה מקצועית > שיקגו בולס

ב-28 באוגוסט 2021 עבר ג'ונס לשיקגו בולס, בטרייד שכלל מעבר של לאורי מארקנן לקליבלנד קאבלירס, ושל לארי נאנס הבן לפורטלנד טרייל בלייזרס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | פיניקס | 32 | 8 | 17.0 | 0.562 | 0.273 | 0.707 | 2.5 | 0.4 | 0.4 | 0.4 | 5.3 |
| 2017/2018 | פיניקס | 6 | 0 | 5.5 | 0.500 | 0.000 | 0.833 | 0.7 | 0.5 | 0.2 | 0.7 | 1.5 |
| 2017/2018 | מיאמי | 14 | 8 | 15.1 | 0.388 | 0.188 | 0.611 | 2.4 | 0.4 | 0.2 | 0.6 | 3.7 |
| 2018/2019 | מיאמי | 60 | 14 | 19.2 | 0.494 | 0.308 | 0.607 | 4.0 | 0.6 | 0.8 | 0.7 | 7.0 |
| 2019/2020 | מיאמי | 59 | 16 | 23.3 | 0.527 | 0.280 | 0.772 | 3.9 | 1.1 | 1.0 | 0.6 | 8.5 |
| 2020/2021 | פורטלנד | 58 | 43 | 22.7 | 0.484 | 0.316 | 0.648 | 3.5 | 0.8 | 0.6 | 0.9 | 6.8 |
| 2021/2022 | שיקגו | 51 | 8 | 17.6 | 0.538 | 0.328 | 0.800 | 3.3 | 0.6 | 0.5 | 0.6 | 5.6 |
| 2022/2023 | שיקגו | 64 | 0 | 14.0 | 0.500 | 0.338 | 0.738 | 2.4 | 0.5 | 0.5 | 0.6 | 5.0 |
| קריירה |  | 344 | 97 | 18.7 | 0.508 | 0.304 | 0.705 | 3.2 | 0.7 | 0.6 | 0.7 | 6.3 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | מיאמי | 15 | 0 | 6.5 | 0.471 | 0.444 | 0.400 | 0.8 | 0.5 | 0.4 | 0.3 | 1.5 |
| 2020/2021 | פורטלנד | 2 | 0 | 5.0 | 0.400 | 0.000 | 0.000 | 0.0 | 0.0 | 0.5 | 0.0 | 2.0 |
| 2021/2022 | שיקגו | 5 | 0 | 11.8 | 0.412 | 0.273 | 0.667 | 1.4 | 0.4 | 0.2 | 0.0 | 3.8 |
| קריירה |  | 22 | 0 | 7.5 | 0.436 | 0.318 | 0.500 | 0.9 | 0.4 | 0.4 | 0.2 | 2.0 |
הערות שוליים

↑  פרופיל של ג'ונס, באתר אוניברסיטת נבדה בלאס וגאס
↑  זוכי פרסי שחקן ושחקנית השנה בפנסילבניה לשנת 2015, באתר pabball.com
↑  סטטיסטיקות המכללות של ג'ונס, באתר sports-reference.com
↑  מבחנו של ג'ונס נמצא פסול, באתר cbssports.com,‏ 2 במרץ 2016
↑  ג'ונס מעמיד את עצמו לבחירה בדראפט 2015, באתר thescore.com,‏ 7 באפריל 2016
↑  פיניקס משאירה את ג'נקינס וג'ונס, באתר arizonasports.com,‏ 24 באוקטובר 2016
↑  גורדון, ג'ורדן, ג'ונס ורובינסון ישתתפו בתחרות ההטבעות, באתר realgm.com,‏ 2 בפברואר 2017
↑  רובינסון זוכה בתחרות ההטבעות, באתר ספורטס אילוסטרייטד, 18 בפברואר 2017
↑  סטטיסטיקות הקריירה של ג'ונס ב-NBA, באתר basketball-reference.com
↑  סטטיסטיקות הקריירה של ג'ונס בליגת הפיתוח, באתר basketball-reference.com
↑  פיניקס מחתימה את ג'יימס ומשחררת את ג'ונס, באתר הקבוצה, 7 בדצמבר 2017
↑  מיאמי מחתימה את ג'ונס על חוזה כפול, באתר הקבוצה, 31 בדצמבר 2017
↑  ג'ונס חותם על חוזה סטנדרטי במיאמי, באתר miamiherald.com,‏ 1 ביולי 2018
↑  ג'ונס זוכה בתחרות ההטבעות, באתר miamiherald.com,‏ 16 בפברואר 2020
↑  ג'ונס חותם על חוזה בפורטלנד, באתר הקבוצה, 22 בנובמבר 2020
הברווז על גג עיריית תל אביב

הברווז על גג בית עיריית תל אביב-יפו
בית עיריית תל אביב-יפו והברווז בפינתו הדרום-מזרחית
הברווז על גג בית עיריית תל אביב הוא מיזם תרבות שיצא לפועל באפריל 2008, על-פי חזונו של האמן, המאייר והקומיקסאי דודו גבע.
רקע

"מדינת תל אביב" (או מדינת גוש דן) הוצעה בשנת 2003 על ידי קבוצת אמנים, בראשם דודו גבע, אלי זבולוני ורינת ברקוביץ' כמחאה על היותם של תושבי גוש-דן. את עיקר משלמי המיסים שלא מקבלים תמורה לכספם.
גבע יזם תוכנית משלו כחלק מהקבוצה, "התוכנית לבירווז תל אביב". מטרתו הייתה להפוך את פני העיר למרובי שמחת חיים, רוח שטות וביטוי יצירתי-אמנותי. לשם כך הציע להציב פסלים, להשמיע מנגינות ולהקים דוכנים צבעוניים ברחובות העיר. במקביל פעל גבע במסגרת תרבותית חדשה ואלטרנטיבית שייסד בשם "הוצאת הברווז" (האחראית ל"פרויקט ספרות זולה"), שקבעה כי יש צורך לפעול למען הפצת דברי אמנות לציבור הרחב, ללא פרופגנדה מסחרית או פוליטית, אלא להפרחת רוח הומוריסטית ותרבותית. גבע האמין שהצבת דמות הברווז על גג בית העירייה תסמל את עדיפות רוח האמנות על רוח הממסד.
גם לאחר שהפסיקה הקבוצה לפעול, המשיך גבע בקידום התוכנית, ובשנתיים האחרונות לחייו כתב את המדור "שתיקת הברווז" בעיתון העיר בו תיאר את מעברו של הברווז לעיר הגדולה.
הצבת הברווז

ב-15 באפריל 2008 הועלתה בובה מתנפחת, המעוצבת על פי דמות "הברווז" שיצר דודו גבע, על גג בית עיריית תל אביב-יפו, באישורה ובתמיכתה של העירייה. בובת הברווז, עשויה מבד בלון, וגובהה עשרה מטרים, הוצבה על הפינה הדרום-מזרחית של גג בית העירייה. את הפרויקט יזם יובל כספי, אמן וחברו של גבע, בשיתוף עם ילדיו של גבע, תמי ואהרן, יחד עם קבוצה שפעלה בהתנדבות, בהם המעצב יעל טבת, שעיצב את הפסל, ועופרה רודנר, שהייתה יועצת למיזם. את המיזם, שעלותו מסתכמת בחמישים אלף שקלים, מימנו המוזיאון הישראלי לקריקטורה ולקומיקס, מנהלת המאה, שאחראית לחגיגות המאה לעיר תל אביב, ותורמים פרטיים.
ביום חשיפת הפסל, מלווה בהתקהלות של מאות תושבי העיר בכיכר רבין הסמוכה לבית העירייה. ברחבת הכיכר, שקושטה ברוח המיזם, עם ברווזי אמבטיה שהושטו במזרקות, ובלונים צהובים שחולקו לבאים, נאמו האחראים למיזם, לצד חבריו של גבע, האמן יאיר גרבוז האמן עידו שמי ואמן הקומיקס זאב אנגלמאיר. ב-16 באפריל התקיים אירוע לכבוד הצבת פסל הברווז על גג בית העירייה, בהנחיית אורי גוטליב, בהשתתפות אמני קומיקס, והמוזיקאים קורין אלאל, ג'ירפות, חמי רודנר, מרסדס בנד, שלומי שבן, דפנה והעוגיות, נעם רותם, מארינה מקסימיליאן בלומין, טל פרידמן ולהקתו הקריות והדג נחש.
הסרתו והצבתו הרשמית

ב-3 באוקטובר, חצי שנה לאחר הצבתו, הורד הברווז מגג העירייה, בשל חשש מרוחות החורף העזות. אמנם צוין כי הפסל ישוב בקיץ 2009, אך לא היה ברור אם באותו מיקום או כפסל קבע שיוצב על מבנה אחר בעיר.
ב-5 באוקטובר, יומיים לאחר הורדתו, זכה הברווז לקבל תואר אזרח כבוד של העיר תל אביב, כחלק מרשימה מצומצמת ומכובדת, ששמורה למעטים מיקירי העיר. אות הכבוד הוענק לילדיו של גבע בטקס מידי ראש העיר רון חולדאי, על תרומתו העולצת של הברווז לנוף העיר, וההתלהבות והחיבוק שזכה להם מתושבי העיר. חולדאי ציין כי "התעודה מבטאת את מקומו בלבנו ואת ההוקרה שאנו חייבים לו על שהעניק רגעים רבים של אושר ושמחה לתושבי העיר".
בין התאריכים 16-22 בינואר 2009 הוצגה בובת מודל מוקטנת של הברווז בתערוכה ב"גלריה אלפרד" שבפלורנטין, וניתן היה להתבונן בו דרך חלון ראווה של הגלריה.
ב-17 בספטמבר 2009, כפי שהכריזה הקבוצה האחראית על הצבת הברווז על גג העירייה, הוצב פסל רשמי של דמות הברווז בכיכר מסריק בתל אביב.
הערות שוליים

↑  רונה קופרבוים, תחי מדינת תל אביב, עיתון מצב העיר (צילום של הכתבה באתר עולמות אפשריים בע"מ, 8 במאי 2003)
↑  נועה בגון, חגיגות הברווז, באתר nrg‏, 17 באפריל 2008
↑  אלי סניור, ת"א: הברווז יורד מגג העירייה כי "הוא עלול לעוף", באתר ynet, 16 בספטמבר 2008
↑  יגאל חי, אזרח כבוד חדש בת"א: הברווז של גבע, באתר הארץ, 6 באוקטובר 2008
↑  ברווז בגלריה, באתר גלריה אלפרד
↑  נועה קושרק, אחרי שצפה על תל אביב מגג בניין העירייה, פסל הברווז של דודו גבע יוצב בחודש הבא בכיכר בעיר, באתר הארץ, 14 באוגוסט 2009
דן חמיצר

| --- | --- |

דן חמיצר על רקע ירושלים, יוני 2007
 לידה:  21 בינואר 1947 (בן 77) ירושלים, פלשתינה (א"י) המנדט הבריטי
 מדינה:  ישראל 
 לאום:  ישראלי ישראל
 מקום לימודים:  אוניברסיטת תל אביב 
 צאצאים:  גיורא חמיצר 
 
דן חמיצר ובנו, גיורא חמיצר
דן חמיצר (נולד ב-21 בינואר 1947) הוא חידונאי, טייס, אמן, סופר ואיש חינוך ישראלי.
ביוגרפיה

דן חמיצר נולד בירושלים, גדל ברמת גן, וכיום הוא תושב עין הוד. אביו, עמנואל חמיצר, נהרג במלחמת העצמאות בקרב על ניצנים, סבו היה הרופא והפסל רפאל חמיצר. בנו הוא יוצר הטלוויזיה גיורא חמיצר, אחיהם של אמיר חמיצר ועימי חמיצר.
בשירותו הצבאי היה חמיצר טייס מסוקים. אחרי שחרורו מצה"ל היה קברניט בחברת התעופה "ארקיע" ומחלוצי ענף התעופה הזעירה בישראל.
במקביל לעיסוקו כטייס, היה חמיצר בעל טור בכמה כתבי עת, ובהם מוניטין, כותרת ראשית וצומת השרון, וכן בעיתונים בולטים: דבר, הארץ, ידיעות אחרונות ומעריב. חמיצר מצא את דרכו גם לעיתונות המשודרת, והיה מגיש בגלי צה"ל ומנחה בטלוויזיה הכללית. כחלק מעיסוקיו העיתונאיים היה שותף לזאב ענר בהפקת מאות משחקי "מחפשים את המטמון" ברחבי הארץ.
לחמיצר תואר שני במדעי החברה מאוניברסיטת תל אביב. עבודת המאסטר שלו (משנת 1978), במסגרת החוג ללימודי עבודה, עסקה בהשפעת גורמים סביבתיים ואנושיים על שגיאות טייסים, ונחשבה לפורצת דרך בחשיפתם ובהבנתם של תהליכים, עד אז חסויים, בתא הטייס.
הירדנים מפוצצים את המסוק של חמיצר בבקעה.
נחיתה של חמיצר במטוס אולטרא לייט בכנרת.
המדריך דן חמיצר מוציא את החניך דן אריאלי לסולו ראשון.
עבודת המחקר התצפיתי של חמיצר באוניברסיטת תל אביב, מרץ 1978.